ORI มั่นใจ Q4 กำไรเด่น ยอดโอน-ธุรกิจใหม่หนุน   
มีการวิเคราะห์กันว่า ORI จะมีแนวโน้มยอดโอนช่วงไตรมาส 4 ปี 2564 และปี 2565 ดีขึ้นต่อเนื่องตามคาดการณ์ไว้ด้วยประเด็นสำคัญเข้ามาสนับสนุน
มีการวิเคราะห์กันว่า ORI จะมีแนวโน้มยอดโอนช่วง Q4/64 และปี 2565 ดีขึ้นต่อเนื่องตามคาดการณ์ไว้ด้วยประเด็นสำคัญเข้ามาสนับสนุน
20 พ.ย. 2564

คุณค่าบริษัท                                                                       
มีการวิเคราะห์กันว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI จะมีแนวโน้มยอดโอนช่วงไตรมาส 4 ปี 2564 และปี 2565 ดีขึ้นต่อเนื่องตามคาดการณ์ไว้ด้วยประเด็นสำคัญเข้ามาสนับสนุน
สำหรับแนวโน้มยอดโอนปี 2564 ยังเป็นไปตามเป้า เพราะในไตรมาส 4 ปี 2564 จะดีขึ้นทั้งจากงวดเดียวกันของปีก่อน และจากไตรมาสก่อน โดยมี Backlog ครอบคลุมรายได้ทั้งหมดแล้ว ส่วนปี 2565 ตั้งเป้าหมายรายได้จากการโอนโครงการ Nov-JV ที่ 1.5 หมื่นล้านบาท เพิ่มขึ้น 9% จากงวดเดียวกันของปีก่อน และโครงการ JV ที่ 1.1 หมื่นล้านบาท เพิ่มขึ้น 267% จากงวดเดียวกันของปีก่อน
ขณะที่ปรับเป้าการเปิดโครงการใหม่ปี 2564 เหลือ 1.77 หมื่นล้านบาท จากเดิมที่ 2.02 หมื่นล้านบาท โดยเป็ นการเลื่อนการเปิดตัวโครงการแนวราบออกไปเป็นปี 2565 เนื่องจากการปิดแคมป์คนงาน ทำให้การก่อสร้างล่าช้า แต่จะไม่กระทบต่อเป้าหมายรายได้ในปี 2564 ส่วนปี 2565 มีแผนจะเปิดตัวโครงการใหม่เพิ่มขึ้นเป็น 2.6 หมื่นล้านบาท แบ่งเป็ นจากแนวราบ 54% และคอนโด 46%
นอกจากนี้มีแผนเปิดตัวธุรกิจใหม่ภายใต้กลุ่ม healthcare ได้แก่ ธุรกิจ medical supplies เกี่ยวกับการดูแลสุขภาพการนอนหลับ ซึ่ง ORI ได้เข้าไปถือหุ้น 25% ใน บจ.ไทย ลีฟ ไบโอเทคโนโลยี ซึ่งเป็น บริษัทที่มี license ในการปลูกและแปรรูปสาร CBD เป็นผลิตภัณฑ์ pharmaceutical โดย ORI จะ มีการเปิดเผยรายละเอียดแผนลงทุนในเดือน ธ.ค. อีกครั้ง
อีกทั้ง บล.เคทีบีเอสที ยังคงประมาณการกำไรสุทธิปี 2564 ที่ 3.2 พันล้านบาท เพิ่มขึ้น 20% จากงวดเดียวกันของปีก่อน โดยแนวโน้มกำไรไตรมาส 4 ปี 2564 จะปรับตัวดีขึ้นทั้งจากงวดเดียวกันของปีก่อน และจากไตรมาสก่อน ตามกำลังซื้อที่กลับมาฟื้นตัวหลังคลายล็อกดาวน์ และจะมีการรับรู้รายได้จากโครงการ Park Origin พญาไท เพิ่มมากขึ้น รวมถึงการโอนโครงการแนวราบเพิ่มมากขึ้น และส่วนแบ่งกำไร JV จะพลิกกลับมามีกำไรได้
นอกจากนั้น อาจมีกำไรจากการขายเงินลงทุนในบริษัทย่อย 2 แห่ง ราว 100 ล้านบาท สำหรับกำไรปี 2565 ยัง ประเมินกำไรที่ 3.6 พันล้านบาท เพิ่มขึ้น 14% จากงวดเดียวกันของปีก่อน จากผลบวกการผ่อนเกณฑ์ LTV การเพิ่มสัดส่วนรายได้จากโครงการแนวราบเพิ่มขึ้น ตามแผนเปิดโครงการใหม่มากขึ้น ขณะที่คอนโดใหม่ที่จะเริ่มโอนส่วนใหญ่มาจากโครงการ JV ได้แก่ Park Origin ทองหล่อ (มูลค่าโครงการ 1.2 หมื่นล้านบาท ทำยอดขายได้แล้ว 74% เริ่มโอนไตรมาส 1 ปี 2565), Park Origin ราชเทวี (มูลค่าโครงการ 3 พันล้านบาท ทำยอดขายได้แล้ว 75% เริ่มโอนไตรมาส 3 ปี 2565) และ Park Origin จุฬา-สามย่าน (มูลค่าโครงการ 4.6 พันล้านบาท ทำยอดขายได้แล้ว 98% เริ่มโอนไตรมาส 4 ปี 2565)
 
นอกจากนั้น จะมีการรับรู้ กำไรจากธุรกิจใหม่ที่เป็น recurring เพิ่มขึ้น โดยเฉพาะจากธุรกิจ logistics (ร่วมทุนกับ JWD) จะเริ่มรับรู้รายได้ในช่วงกลางปี 2565 รวมถึงธุรกิจในกลุ่ม healthcare, AMC และ insurance broker ที่เริ่มมีการรับรู้รายได้ส่วนธุรกิจล่าสุด medical supplies จะเข้ามาช่วยเสริมกำไรได้ในครึ่งหลังของปี 2565
ดังนั้นยังคงราคาเป้าหมายที่ 15.00 บาท แนะนำ “ซื้อ”
….
ผู้ถือหุ้นรายใหญ่
รายชื่อกรรมการ